Document ID: 32005D0083

32005D0083
L 029/50
JURNALUL OFÍCIAL AL UNIUNII EUROPENE
DECIZIA 2005/83/PESC A CONSILIULUI
din 31 ianuarie 2005
de punere în aplicare a Poziției comune 2004/293/PESC privind reînnoirea măsurilor stabilite în sprijinul unei puneri în aplicare efective a mandatului Tribunalului Penal Internațional pentru fosta Iugoslavie (TPII)
CONSILIUL UNIUNII EUROPENE,
având în vedere Poziția comună 2004/293/PESC (1) și, în special, articolul 2 al acesteia, coroborat cu articolul 23 alineatul (2) din Tratatul privind Uniunea Europeană,
întrucât:
(1)
Prin Poziția comună 2004/293/PESC, Consiliul a adoptat măsuri pentru a împiedica intrarea pe teritoriul statelor membre sau tranzitarea acestuia de către persoane implicate în activități care ajută persoane aflate în libertate să continue să eludeze justiția după ce Tribunalului Penal Internațional pentru fosta Iugoslavie (TPII) le-a acuzat de crime sau care acționează într-un mod care poate obstrucționa aplicarea efectivă a mandatului TPII.
(2)
La 28 iunie 2004, Consiliul a adoptat Decizia 2004/528/PESC, care a modificat lista inclusă în anexa la Poziția comună 2004/293/PESC.
(3)
Ca urmare a recomandărilor din partea Oficiului înaltului reprezentant pentru Bosnia și Herțegovina, aceste măsuri trebuie să vizeze și alte persoane.
(4)
Lista inclusă în anexa la Poziția comună 2004/293/PESC ar trebui modificată în consecință,
DECIDE:
Articolul 1
Lista persoanelor din anexa la Poziția comună 2004/293/PESC se înlocuiește cu lista din anexa la prezenta decizie.
Articolul 2
Prezenta decizie intră în vigoare la data adoptării.
Articolul 3
Prezenta decizie se publică în Jurnalul Oficial al Uniunii Europene.
Adoptată la Bruxelles, 31 ianuarie 2005.

Labels: 13
11
18